Taloyhtiössä kannattaa ja pitää aina sopia pelisäännöistä yhdessä. Latausvalmiuksien rakentaminen, latausjärjestelmä ja kustannusten jyvitys riippuu kohteesta ja taloyhtiön linjauksista.  Isommissa kohteissa, joissa on yhteinen pysäköintialue, latausvalmiuden (sähkökeskusmuutokset, kaapelointi yms.) rakentaminen on luontevimmin taloyhtiön vastuulla ja laitteet kytketään usein taloyhtiön nimissä olevan kiinteistösähkön syöttöön. Tällöin kannattaa erityisesti huolehtia järkevästi mitoitetusta lataustehosta, kuormanhallinnasta ja lataussähkön maksutavasta.  Kaikkeen edellä mainittuun löytyy hyviä ratkaisuja ja Oomin asiantuntijat auttavat mielellään tapauskohtaisesti.